cyanic-selkie/wikianc huggingface dataset:
Päikesekollektor
Vaakumtorukollektor ehk vaakumkollektor
Vaakumtorukollektori ehk vaakumkollektori (ingl k evacuated tube collector) moodustavad vakumeeritud torukeste kogumid, mis on pealt kaetud karastatud klaasiga ning mille sees ringleb soojustkandev vedelik. Kuna vaakumis on väga kõrge rõhk, muudab see soojustkandva vedeliku osakeste liikumistakistuse minimaalseks, mis soodustab oluliselt energia edasikandumist ning päikesekiirguse tõhusamat ärakasutamist. pisi|VaakumtorukollektorSamuti minimeerib vaakum soojuskadusid, tänu millele on võimalik saavutada kõrgemaid temperatuure võrreldes lamekollektoritega. Vaakumkollektori torude ümar pind püüab päikest efektiivselt kogu päikesepaistelise aja vältel, sest päikese poole on alati vähemalt üks pool toru pinnast. Kogutud päiksekiirguse hulgale lisandub ka hajuskiirgus, mis on ümber toru kogu valge aja vältel. Vaakumkollektori tööiga pikendab oluliselt asjaolu, et soojuskandjaks pole vesi, vaid mõni muu vedelik, mis ei mõju kollektorile ja torustikule nii korrodeerivalt kui vesi. Eesti tingimustes soovitatakse kasutada glükooli (40–50%) vesilahust mille soojusmahtuvus on vee omast väiksem ja tänu sellele kannab ta soojust soojaveemahutisse kiiremini üle kui vesi. Eestis loeb kollektorite kasutamisel soojusülekande kiirus, sest optimaalse kiirgustugevusega päikeselist aega on siin vähe. Oma kerguse tõttu saab vaakumkollektorid hästi paigaldada katustele. Vaakumkollektori sobivaim paigaldusnurk Eesti tingimustes on 46° horisontaalpinna suhtes. Kui kollektoreid pole võimalik paigaldada maja lõunapoolsele katusele, tuleb arvestada ida või lääne suunas 15% suurema pinnaga. Vaakumkollektorid jagunevad tööpõhimõtte alusel kaheks U-toru süsteemiks ja soojustoru süsteemiks. Kuigi väliselt on mõlemad süsteemid äravahetamiseni sarnased, on need tehniliselt väga erinevad.
U-toru süsteem
U-toru süsteemis (ingl k u-pipe system) antakse soojuskiirgus edasi vasktorudes liikuvale soojuskandjale, mis liigub läbi terve küttesüsteemi. Päikeselt tulev kiirgus soojendab otse vaakumtorude sees olevaid vasktorusid ning nendes soojuskandjana liikuvat glükoolilahust. Soojuskandjana liikuv glükoolilahus annab soojuse ära küttekehale, millega köetakse tarbevett.
Soojustorusüsteemis (ingl k heat pipe system) on kaks soojuskandjat, mis omavahel kokku ei puutu. Üks soojuskandja kogub isoleeritud vasktorudes päikeselt soojust, liigub seejärel üles, küttes kuumaks vasktoru tipu, mis omakorda annab soojuse ära kogu süsteemi läbivale soojuskandjale. Ülekantud soojusega köetakse tarbevett. Vasktorudes võib soojuskandjana kasutada nii faasimuutusega ainet kui ka glükoolilahust. Faasimuutusega aine korral tõuseb soojaga aurustunud soojuskandja torus üles, kus ta kondenseerub ja annab soojuse ära kollektoritorule, kus voolab süsteemi läbiv soojuskandja. Raskem veeldunud soojuskandja langeb soojustoru alumisse ossa tagasi ja protsess kordub taas. Soojustoru süsteemi töötemperatuur on vahemikus 50–240 °C.
Päikesetorn
Päikesetorn (ingl k power tower) kujutab endast suuremale maa-alale paigutatud peeglite kogumeid, mis on orienteeritud ühte keskpunkti. Keskpunktiks on tavaliselt torn, milles on soojusvaheti, kus kiirgus antakse edasi. Sellise kontsentreeritud viisiga on võimalik toota suurel hulgal sooja vett näiteks keskkütte tarvis. Süsteemi suurema efektiivsuse saavutamiseks tuleks kasutada paraboolikujulisi peegleid, kuid tuleb arvestada nende kallima hinnaga, sest kuju tõttu on selliste peeglite tootmine keerukas ja kallis.
pisi|Päikesetorn
Kasutusstatistika
2012. aasta lõpuks oli paigaldatud kollektorite koguvõimsus 269,3 GW ning suurim tootja oli Hiina, kus paiknes 67% koguvõimsusest. Hiinale järgnes Euroopa – 15,9% koguvõimsusest – ning ülejäänud 17,1% jagunes USA ja Kanada (6,4%), Aasia (3,8%), Ladina-Ameerika (2,7%), Austraalia ja Uus-Meremaa (2,0%), MENA piirkonna (1,8%) ja Sahara-aluse Aafrika (0,4%) vahel. MENA (Middle East and North Africa) piirkonna all mõeldakse Iisraeli, Jordaaniat, Liibanoni, Marokot ja Tuneesiat. Sahara-alusesse Aafrikasse kuuluvad Mosambiik, Namiibia, Lõuna-Aafrika Vabariik ja Zimbabwe.
Kollektori tüüpidest kasutati ülemaailmselt enim vaakumtorukollektoreid, mis andsid 64,6% (174,1 GW) koguvõimsusest. Kasutuselt järgnesid vaakumtoru kollektoritele lamekollektorid, mis andsid 26,4% (71 GW). Ülemaailmselt kasutatakse kollektorsüsteeme enim ühepereelamute tarbevee soojendamiseks (78%). Lisaks kasutatakse süsteemi mitmepereelamutes, turismisektoris ning avalikus sektoris (9%), aga ka basseinide kütteks (8%). Vähem kasutatakse kollektoreid ruumide kütteks (4%). Paigaldatud koguvõimsus on riigiti järgmine:
Bassano Bresciano
Bassano Bresciano on asula ja vald (comune) Itaalias Lombardia maakonnas Brescia provintsis. Halduskeskus asub Bassano Brescianos.
65 meetri kõrgusel merepinnast asuva Bassano Bresciano asustustihedus on keskmiselt inimest ruutkilomeetri kohta.
Bassano Bresciano piirneb järgmiste omavalitsusüksustega: Manerbio, Pontevico, San Gervasio Bresciano, Verolanuova.
Bassano Brescianos asub 1989. aasta 29. aprillil sisse pühitsetud Bassano Bresciano astronoomiaobservatoorium (Osservatorio Bassano Bresciano)
Saratseenid
Saratseenid (ladina keeles Saraceni) oli üldnimetus keskaegses Euroopas Loode-Araabia araablaste kohta ning hiljem Euroopa ja Bütsantsi kristlike ajaloolaste kasutatud nimetus kõigi araablaste kohta. Ristisõdade ajal hakati saratseenideks nimetama kõiki muslimeid.
Natalija Prõštšepa
Natalija Prõštšepa (ukraina keeles Наталія Олександрівна Прищепа, sündinud 11. septembril 1994) on Ukraina kergejõustiklane (800 m ja 1500 m jooksja).
2013. aasta juunioride Euroopa meistrivõistlustel Rietis võitis ta 1500 meetri jooksus esikoha ajaga 4.18,51.
2014. aasta Euroopa meistrivõistlustel Zürichis sai ta 1500 meetri jooksus ajaga 4.08,89 finaalis kümnenda koha.
2015. aasta Euroopa U23 meistrivõistlustel Tallinnas võitis ta 1500 meetri jooksus ajaga 4.06,29 pronksmedali.
2016. aasta Euroopa meistrivõistlustel Amsterdamis tuli ta 800 meetri jooksus ajaga 1.59,70 Euroopa meistriks.
2016. aasta suveolümpiamängudel Rio de Janeiro sai ta 800 meetri jooksus esimeses poolfinaalis ajaga 1.59,95 neljanda koha ega pääsenud finaali. Finaali oleks viinud aeg 1.58,87.
Õed Tolmatšovad
2014. aasta Eurovisiooni lauluvõistlusel esindasid nad Venemaad lauluga "Shine" ning saavutasid 7. koha. 2006. aasta Laste Eurovisiooni lauluvõistlusel esindasid nad Venemaad lauluga "Vesenniy Jazz" (vene keeles Весенний джаз) ning võitsid.
Heino Mälk
Heino Mälk (21. detsember 1912 Tartumaa – 6. oktoober 1944 Läänemeri) oli eesti vaimulik.
Oli Valga praostkonna vikaar aastatel 1937–1938. Oli Rapla koguduse õpetaja Joosep Liivi käsutuses 1938–1939. Oli Järva-Madise koguduse asetäitja õpetaja aastal 1939. Oli ametis Rapla Maarja-Magdaleena koguduse õpetajana aastatel 1941–1944, hooldades aastatel 1942–1944 Järvakandi Peetri kogudus (praeguse nimega Kehtna Peetri kogudus).
Heino Mälk hukkus 1944. aasta sügisel merel põgenemisel.
Tverečiuse vald
Tverečiuse vald (leedu keeles Tverečiaus seniūnija) on 2. järgu haldusüksus (vald) Leedus Ignalina rajooni territooriumil. Vald piirneb põhjas Valgevene territooriumiga.
Valla pindala on 79 km². 2011. aasta seisuga elas seal 537 inimest. Valla keskus on Tverečiuse alev, kus 2011. aastal oli 231 elanikku. Vallamaja asub aadressil Česlovo Kudabos g. 27. Vallavanem on Aivaras Lozda. pisi|Valla maastik pisi|Astraviškiai järv pisi|Dietkauščizna pisi|Kukutėliai pisi|Lukošiškė vanausuliste kirik
Lisaks küladele on vallas ka mõned huutorid.
Arthur Wellesley (täpsustus)
Arthur Wellesley võib viitada järgnevatele inimestele:
Läti NSV Siseasjade Rahvakomissariaat
Läti NSV Siseasjade Rahvakomissariaat oli 1940. aasta augustis moodustatud Läti NSV sisejulgeoleku ja avaliku korra tagamise keskasutus; see asus Riia linnas.
Läti NSV SARK-i juhid ja organisatsioon
Läti SARK-i siseasjade rahvakomissariks (нарком внутр. дел ЛатвССР) määrati 11. septembril 1940 Alfons Noviks, kes oli siseasjade rahvakomissar kuni 26. veebruarini 1941, mil NSV Liidu RJRK moodustamisega kaasnes ka NSV Liidu liiduvabariikide sisejulgeoleku ja riikliku julgeolekuasutuste reorganiseerimine ning A. Noviks määrati Läti NSV Riikliku Julgeoleku Rahvakomissariaadi rahvakomissariks.
Läti NSV SARK-i moodustamine, 1940
Lisaks Läti NSV Siseasjade rahvakomissariaadi moodustamisele moodustati ka Läti NSV piirkondlikud siseasjade linna- ja maakonnaosakonnad ning -jaoskonnad.
Mongoolia Rahvusvaheline Ülikool
pisi|Mongoolia Rahvusvahelise Ülikooli peahoone Mongoolia Rahvusvaheline Ülikool (mongoli keeles Монгол олон улсын дээд сургууль, inglise keeles Mongolia International University) on eraülikool Ulaanbaataris Mongoolias.
Mongoolia Rahvusvaheline Ülikool on asutatud 2002. aastal. Õppetöö toimub inglise keeles.
Siseauditi roll vilepuhumise protsessis
Vilepuhumine
Vilepuhumine (inglise keeles whistleblowing) on avalikkuse tähelepanu või ametiisiku tähelepanu juhtimine rikkumistele, väärkäitumisele, ebaeetilisele tegevusele ja seda nii avaliku, era - või kolmanda sektori organisatsioonides. Korruptsioon, pettus, kiusamine, tervisekaitse ja ohutuse rikkumine ja diskrimineerimine on vilepuhujate poolt esile tõstetud peamised väärtegevused.
Arabia
pisi|Ettevõtte hoone, mida tänapäeval kasutatakse üliõpilaselamuna (august 2012) pisi|Ettevõtte tooteid 1970. aastatest Arabia oli Soome portselani ettevõte. Arabia tegutses Helsingis Arabianranta linnaosas (arvatavasti nimetatud ettevõtte järgi). Tänapäeval kuulub Arabia koos BodaNova, Hackmani, Rörstrandiga ja teistega Soome kontserni Iittalagruppen.
Siseauditi roll vilepuhumise protsessis
Vilepuhumine
Vilepuhuja seisab sageli silmitsi oma tööandja kättemaksuga ja võib vilepuhumise tagajärjel kannatada mainekahju, või kolleegidega, kes võisid olla seotud ebaseaduslike tegevustega. Mõnel juhul on repressioonid nii rängad, et muutuvad tagakiusamiseks. Vilepuhujate kaitse on õigussüsteemi jaoks oluline fookus, nagu ka vilepuhumise julgustamine, kuid on palju põhjuseid, mis takistavad töötajatel seda teha.
Arabia
Arabia asutati 1874 Rootsi ettevõte Rörstrand filiaalina. Rörstrand eksportis portselani Venemaale.
Siseauditi roll vilepuhumise protsessis
Vilepuhumine
Kõik tööandjad peaksid vastu võtma vilepuhumise poliitika, mis julgustab töötajaid tähelepanu juhtima väärtegudele või rikkumistele. Kui organisatsiooni vastu võetakse õiguslikke meetmeid sisemiste rikkumiste tõttu, võib tugeva vilepuhumise poliitika omamine ja edendamine toimida ka osaliselt õiguskaitsena.
Arabia
1930. aastatel oli Arabia Euroopa suurim portselaniettevõte, kus töötas üle 1500 inimese.
Boom (Belgia)
Boom on hollandikeelne vald ja asula Belgias Flandria piirkonnas Antwerpeni provintsis.
Siseauditi roll vilepuhumise protsessis
Euroopa Liidu vilepuhumise direktiiv
Euroopa Liit soovib tagada, et vilepuhujatel oleks piisav kaitse ning et töötajad ja teised sidusrühmad saaksid konfidentsiaalselt ja enesekindlalt rikkumistest teavitada. Euroopa Liit võttis vastu vilepuhumist reguleeriva direktiivi(EL) 2019/1937, mis jõustus 16.detsembril 2019 ning mille jõustumise järel on liikmesriikidel aega 2 aastat direktiivi põhimõtete rakendamiseks riiklikes õigusaktides. Vilepuhumise direktiiv peamised põhimõtted on:
Nende kaitsemeetmetega annab EL vilepuhujatele märku, et neil ei ole midagi karta, julgustades samal ajal üksikisikuid teatama ettevõtte rikkumistest.
Euroopa Liidu direktiiviga seatakse organisatsioonidele ka mitmed kohustused:
Seega uus Euroopa Liidu vilepuhumise direktiiv on märgatavalt muutmas organisatsioonide rikkumistest teavitamiste protsesse ja osapoolte rolle.
Siseauditi roll vilepuhumise protsessis
Kuna siseaudit on objektiivne ja sõltumatu juhatusest, annab see võimaluse osaleda vilepuhumise protsessis. Siseaudiitori eeliseks on asjaolu, et ta saab iseseisvalt hinnata organisatsioonis leiduvaid riske ja pakkuda leitud riskidele lahendusi, minna protsesside analüüsidega sügavuti ning suhelda kõigi organisatsiooni töötajatega. Kuigi juhatus soovib kindlust selle osas, et vilepuhumise poliitika ja protseduurid on efektiivsed ning tagaksid soovitud lõpptulemused, ei saa siseaudiitor seda tagada, kui ta on otseselt seotud ja viib läbi vastavaid protseduure. Seega on siseaudiitoril kaks võimalust, kas ta annab juhatusele kinnituse selle osas, et organisatsiooni vilepuhumise poliitika toimib või aitab organisatsioonil vastavat poliitikat luua. Juhatuse roll on tagada, et siseauditi kaasamine vilepuhumise protsessi ei pärsiks selle peamist kindlustandvat funktsiooni ning, et oleksid tagatud vajalikud oskused ja ressursid. Samuti on juhatuse ülesanne vastutada, et organisatsiooni vilepuhumise protsess tagaks isikute konfidentsiaalsuse ning väldiks huvide konflikte.
Siseaudiitor kui uurija
Vastavalt eelnevalt mainitule on vilepuhumise protsessi usaldusväärsuse tagamise seisukohalt oluline, et kõiki teatavaks saanud asjaolusid uuritaks nõuetekohaselt ja esimesel võimalusel. Sellest tulenevalt on protsessi käigus teatavaks saanud pettuste uurimiseks esitanud siseaudiitorid järgmised soovitused:
Siseaudit kui organisatsiooni vilepuhumise protsessi kindlusandja
Olukorras, kus juhatus soovib siseauditi tulemusena saada kindlust selle osas, et organisatsiooni vilepuhumise poliitika ja protseduurid on efektiivsed ning tagaksid soovitud lõpptulemuse, ei saa siseaudiitor osaleda vilepuhumise poliitika loomises. Siseauditi roll kindluse andmisel hõlmab järgmist: tuua välja parimad vilepuhumise praktikad, testida näidiskaasuseid, monitoorida vilepuhumise poliitikat ja protseduure ning teha ettepanekuid olemasoleva süsteemi parendamiseks. Nende täitmiseks võib välja tuua kolm põhilist tegevust:
Selleks, et tagada vilepuhuja anonüümsus, on oluline luua selleks toimiv ning kaitstud vihjeliin. Mitmed organisatsioonid ostavad vihjeliini teenust sisse. Selle eeliseks on asjaolu, et teenust ostetakse sisse teenusepakkujalt, kellel on piisavate teadmistega personal vastavas valdkonnas tegelemiseks ning vihjeliin on organisatsiooni mõistes iseseisev. Teenuse sisseostmise eeliseks on tihtipeale vihjeliini 24/7 kättesaadavus ning teenust pakutakse mitmetes erinevates keeltes. Siseauditi roll sellise teenuse sisseostmisel on selle hindamine ja teenuse kasutamisel selle seire. Enne vihjeliini kasutamisele võttu peaks siseaudit uurima tulemusjuhtimise korraldust, mida kasutab teenusepakkuja meeskond. Seejuures on oluline välja tuua, et kogu vilepuhumise protseduuri vastutus ei lasu mitte siseauditil, vaid organisatsiooni kõrgemal juhtkonnal.
Karvade eemaldamine
Karvade eemaldamine on tahtlik kehakarvade või juuste eemaldamine inimesel. Protseduur, mis seisneb karvade eemaldamises kehalt, omab nii praktilist kui ka kultuurilist tausta.
Depilatsioon on tava, mis on eksisteerinud sajandeid ja millel on juured erinevates kultuurides üle maailma. See on mänginud olulist rolli nii praktilisest kui ka kultuurilisest vaatenurgast ning siledat nahka on peetud esteetika ja ilu märgiks.
Ajalugu
Depilatsioonil on pikk ajalugu, ulatudes antiikajast. Karvade eemaldamise praktika oli tuntud ja kasutusel erinevates tsivilisatsioonides, nagu muistne Egiptus, Kreeka, Rooma, India, Pärsia ja paljud teised.
Muistsete egiptlaste hulgas peetakse neid üheks esimeseks, kes regulaarselt kehakarvu eemaldasid. Egiptuse naised, nii kõrgemas kui ka madalamas ühiskonnakihis, eemaldasid karvad kogu kehalt, sealhulgas peast, näost, jalgadelt ja kaenlaalustest. Ajalooline dokumentatsioon hieroglüüfide ja skulptuuride kujul, mis kujutavad Egiptuse naisi, näitab, et depilatsioon oli nende jaoks oluline hoolduse ja esteetika element.
Muistse Kreeka depilatsioon oli samuti populaarne, eriti naiste hulgas. Kreeka naised eemaldasid karvu erinevatelt kehaosadelt, pöörates suurt tähelepanu siledale ja karvavabale nahale. Depilatsioon oli seal puhtuse ja esteetika märk ning sile nahk peeti ilu sümboliks.
Ka muistseid roomlasi pöörasid karvade eemaldamisele suurt tähelepanu. Nii naised kui ka mehed eemaldasid kehalt karvu, kasutades erinevaid meetodeid, nagu vahatamine, terade kasutamine, pimsskivi või isegi keemilised ained. Sile nahk oli hügieeni märk ning depilatsioon oli laialdaselt aktsepteeritud ühiskondlik tava. Kuigi naiste sile keha oli tavaline, olid Vana-Kreekas paljudel skulptuuridel häbemekarvad, eriti meeste suguelunditel.
Ka teistes maailma osades praktiseeriti depilatsiooni. Näiteks muistsetes Indias eemaldasid naised kehalt karvu ürtide ja taimede segude abil, mis omavad ka nahahoolduslikke omadusi. Pärsias oli depilatsioon samuti levinud ning naised kasutasid erinevaid tehnikaid, nagu vahatamine või karvade eemaldamine niidiga.
Fresno maakond
pisi|Fresno maakonna kohtumaja pisi|[[Mount Abbot]] Fresno maakond (Fresno County) on maakond USA-s California osariigis.
Maakonna halduskeskus ja suurim linn on Fresno.
Maakonna pindala on 15 570 km², millest 140 km² moodustab veepindala.
Elanike arv oli 2020. aasta rahvaloenduse järgi 1 008 654. Aastal 2010 oli elanikke 930 450 ja 2000. aastal oli elanike arv 799 407.
Fresno maakond on elanike arvult California osariigi kümnes ja pindalalt kuues maakond.
Ajalugu
Fresno maakond moodustati 1856. aastal Mariposa, Mercedi ja Tulare maakonna osadest. Maakond on saanud nime Fresno linna järgi (hispaania keeles tähendab fresno 'saarepuu').
Benjamin Weger
250px|pisi|Benjamin Weger Benjamin Weger (sündinud 5. oktoobril 1989 Brigis) on Šveitsi laskesuusataja.
2010. aasta taliolümpiamängudel Vancouveris sai Weger 20 km eraldistardiga sõidus 55. koha ja 10 km sprindis 69. koha. Maailmameistrivõistlustel on tema parimaks kohaks seni 2011. aasta MM-il Hantõ-Mansiiskis 12,5 km jälitussõidus saadud 33. koht.
Maailma karikavõistlustel osales Weger esimest korda 10. jaanuaril 2009 Oberhofis 10 km sprindis, kus ta sai 112 startinu seas 84. koha. Seni ( seisuga 3. märts 2012 ) on ta jõudnud poodiumile neli korda.
Maarika Kuusk
Maarika Kuusk (sündinud 10. veebruaril 1964  Kohtla-Järvel ) on Eesti jurist, kohtunik.
Ta lõpetas 1990. aastal õpingud Tartu Riikliku Ülikooli õigusteaduskonnas. Aastatel 1990–1991 töötas ta Tartu Advokatuuris stažöörina. 1993–1994 Viru Ringkonnakohtu konsultandina, 1994–1995 Kohtla-Järve Linnakohtu kohtunikuna.
28. juunil 1994 nimetas president Lennart Meri Riigikohtu üldkogu ettepanekul Maarika Kuuse kohtunikuks Kohtla-Järve Linnakohtusse.
21. juunil 1995 nimetas president Lennart Meri Riigikohtu üldkogu ettepanekul Maarika Kuuse kohtunikuks Viru Ringkonnakohtusse.
2019. aasta seisuga töötab ta Tartu Ringkonnakohtu kriminaalkolleegiumis.
Ameerika Ühendriikide põhiseaduse esimene parandus
Ameerika Ühendriikide põhiseaduse esimene parandus on Ameerika Ühendriikide põhiseaduse täiendus, mis näeb ette usuvabaduse, sõnavabaduse, ajakirjandusvabaduse, rahumeelsete kogunemiste vabaduse ja petitsiooniõiguse Ameerika Ühendriikides.
Parandus võeti vastu Kongressis 25. septembril 1789 ja ratifitseeriti osariikide tasemel 15. detsembril 1791.
Aminata Savadogo
pisi|Aminata Savadogo (2015) Aminata Savadogo (sündinud 9. juunil 1993 Riias) on Läti laulja.
2015. aasta Eurovisiooni lauluvõistlusel esindas ta Lätit lauluga "Love Injected", mis saavutas 6. koha.
Tema isa on pärit Burkina Fasost.
Caganer
pisi|Traditsiooniline Caganer pisi|Puidust lõigatud Caganer Caganer on Kataloonias jõulude ajal Jeesuse sündi kujutavate stseenide juurde paigutatav roojava mehe kuju. Tavaliselt on kujutatu talupoja riietuses ning kannab traditsioonilist Kataloonia punast mütsi, tal on püksid rebadele lastud ning tagumik paljastatud. Kuju pealkiri "El Caganer" tähendabki roojajat, neid müüakse jõulude paiku turgudel ning lisaks traditsioonilisele talumehe välimusele pakutakse sarnaselt matrjoškadega neid ka tuntud inimeste nägudega.
Kombe päritolu
Kombe algupära pole täpselt teada, kuid esimesed teated sellest pärinevad 18. sajandi algusest. Oletatakse, et kuna väljaheiteid kasutatakse põldude väetamiseks, siis kujutab ka see kuju tulevast õnne ja jõukust.
Klot (täpsustus)
Klot on mitme aadlisuguvõsa nimi:
Jaapani keiserlik armee
Jaapani keiserlik armee oli Jaapani riiklik maavägi aastatel 1868–1945. Armee allus armee peastaabile ja Armeeministeeriumile, mis mõlemad allusid de jure Jaapani keisrile, kes oli nii armee kui mereväe ülemjuhataja. Hiljem sai kolmandaks armee tegevust kontrollivaks ametiks Lennunduse Peainspektsioon. Sõdade ja eriolukordade ajaks kutsuti kokku ad hoc Keiserlik peakorter, kuhu kuulusid armee staabiülem ja tema abi, armeeminister, mereväe staabiülem ja tema abi, lennunduse peainspektor ning sõjalise väljaõppe peainspektor.
Enesemääratluspädevus
Enesemääratluspädevus on pedagoogikas "võime kirjeldada ja mõtestada iseenda omadusi ja tahke ümbritseva keskkonna suhtes". Eesti riiklikes õppekavades kuulub see üldpädevuste hulka, olles nende seas keskne, sest hinnang oma teistele pädevustele on enesemääratluspädevuse vahendatud.
Borsbeek
Borsbeek on hollandikeelne vald ja asula Belgias Flandria piirkonnas Antwerpeni provintsis.
Aarzemnieki
pisi|Aarzemnieki ansambli liikmed 2017. aastal pisi|Ansambli liikmed 2014. aastal Aarzemnieki on Läti ansambel.
2014. aasta Eurovisiooni lauluvõistlusel Kopenhaagenis esindas ta Lätit lauluga "Cake to Bake". Esimeses poolfinaalis saadi 13. koht ning jäädi sellega finaalist välja.
Loudías
Loudías (kreeka keeles Λουδίας) on jõgi Kesk-Makedoonias.
Loudías algab Páiko mäestikust, voolab läbi Pélla ja Thessaloníki piirkonnaüksuse ning suubub Aksióse rahvuspargi märgalal Egeuse merre Therme lahte.
Jõe pikkus on 50 km ja valgala pindala 1250 km².
Jõesängi maksimaalne laius on umbes 60 meetrit ja sügavus 3–5 meetrit.
Loudías on väga kalarikas. Esinevad muuhulgas tippviidikas, Makedoonia pardkala, harilik päikeseahven, karpkala, ahven, turb, cobitis vardarensis, Makedoonia vimb, linask.
Alameda maakond
pisi|Alameda maakonna kohtumaja Oaklandis pisi|[[Anza järv]] Alameda maakond (Alemeda County) on maakond USA-s California osariigis. Geograafilised koordinaadid on 37°65' N, 121°91' W.
Maakonna pindala on 2126 km², millest 216 km² moodustab veepindala.
Elanike arv on 2015. aasta seisuga arvestuslikult 1 638 215. 2010. aasta rahvaloenduse järgi oli elanikke 1 510 271. Alameda maakond on elanike arvult osariigi seitsmes maakond.
Ajalugu
Esimeste eurooplastena külastasid piirkonda hispaanlased 20. märtsil 1772 Bautista ekspeditsiooni käigus, milles osalesid leitnant Pedro Fages ja frantsiskaani misjonär Juan Crespí. Enne eurooplaste saabumist piirkonnas elanud indiaanlased nimetasid seda ala Oroysom ' ks.
Alameda maakond moodustati 25. märtsil 1853 Contra Costa ja Santa Clara maakonna osadest. Alameda tähendab hispaania keeles 'koht, kus pappel kasvab'. 1856. aastal hävitas maavärin maakonna algse keskuse Alvarado kohtumaja ning maakonna keskus viidi üle San Leandrosse. 23. septembril 1868 asutati Berkeleys California Ülikool. 1873. aastal sai maakonna keskuses Oakland.
1906. aastal tabas Oaklandi lähedal asuvat San Franciscot 7,9-magnituudine maavärin, sellele järgnenud tulekahjus hukkus hinnanguliselt üle 3000 inimese. Kodu kaotas umbes 250 000 inimest. Kuna peaaegu kogu linn oli hävitatud, kolis suur hulk inimesi muudesse California osariigi piirkondadesse. Eriti kiiresti kasvas Oaklandi elanike arv. 1900 ja 1910. aasta vahel kasvas maakonna elanike arv 89%.
Geograafia
pisi|Oaklandi ja San Franciscot ühendav [[San Francisco – Oakland Bay Bridge]] Alameda maakond asub San Francisco lahe idakaldal ja hõlmab enamiku sellest alast. Maakonnas valitseb üldjuhul tüüpiline California kliima.
Maakonnas paikneb 32 järve, millest osad on tehisjärved.
Loodus
pisi|Haruldane [[Arctostaphylos pallida kasvab peale Alameda maakonna ainult veel ühel alal]] Alameda maakonnas leidub mitut haruldast taimeliiki. Kanarbikuline Arctostaphylos pallida kasvab maakonnas asuvas Huckleberry Ridge'is ja lisaks Sobrante Ridge Regional Parkis Contra Costa maakonnas.
Maakonnas leidub ka näsiniineliste sugukonda kuuluv põõsastaim Dirca occidentalis, mis kasvas ainult San Francisco lahte ümbritsevatel aladel.
Clarkia franciscana on pajulilleline, mis kuulub ohustatud liikide hulka. Seda on leitud vaid kahest kohast San Francisco lahe piirkonnas.
Kaitsealad
Maakonnas asub osaliselt Don Edwards San Francisco Bay National Wildlife Refuge, Eden Landing Ecological Reserve ja Emeryville Crescent State Marine Reserve.
USA Ajalooliste Paikade Riikliku Registrisse on kantud Alameda maakonnas 150 objekti.
Suuremad linnad
Tabelis on toodud maakonna linnad, mille elanike arv on üle 20 000.
Gallikós
Gallikós (kreeka keeles Γαλλικός) on jõgi Kreeka põhjaosas Kesk-Makedoonias.
Gallikós voolab läbi Kilkísi ja Thessaloníki piirkonnaüksuse ning suubub Aksióse rahvuspargi märgaladel Egeuse merre Therme lahte.
Jõe pikkus on 70 km ja valgala pindala 1055 km².
Kreegi tänav
Kreegi tänav on tänav mitmes asulas:
Bandaiit
Bandaiit on vulkaaniline kivim, mis kuulub basaltsete kivimite hulka. Bandaiidiks nimetatakse ränirikast basalti (sisaldab sageli ka kvartsi), mis sarnaneb oma tekstuurilt andesiidi või datsiidiga ning kus päevakivi osas on labrador.
Bandaiiti defineeriti esimest korda aastal 1913 ja see sai nimetuse Bandai vulkaani järgi Jaapanis. Bandaiidile nimetas nii Joseph Paxson Iddings.
Bandaiiti on seni leitud vaid Jaapanist. On siiski mitmeid datsiidiproove (Martinique'i saarelt, Elbruselt, Alžeeriast ja Itaaliast), mida võiks bandaiidiks nimetada.
Linda Pobul
Linda Pobul (aastani 1947 Linda Eomois, 21. juuli 1920 Kõrgepalu, Võrumaa – 23. jaanuar 2012 ) oli eesti keemik.
Elulugu
Linda Pobul oli möldri tütar.
Evald Pobul
Evald Pobul (5. detsember 1915 Tallinn – 31. märts 1995 Tallinn) oli eesti geofüüsik.
Elulugu
Evald Pobul oli raudteelase poeg.
Lõpetas 1934 Tallinna Tehnikumi maamõõtja-kultuurtehniku erialal, 1938–1941 õppis Tallinna Tehnikaülikooli mäeosakonnas, 1941–1944 oli mobiliseeritud Nõukogude armeesse. Lõpetas 1946 (kaugõppes) Tallinna Polütehnilise Instituudi (TPI) mäeosakonna, 1951 Eesti NSV TA Geoloogia Instituudis (GI) aspirantuuri, geoloogia-mineraloogiakandidaat (1951, TRÜ), väitekiri "Kesk-Eesti magneetilised anomaaliad ja nende geoloogiline tõlgendamine". Oli 1935–1938 Põllutöökoja maamõõtja, 1938–1941 Tartu Ülikooli geodeesia kateedri abijõud, 1944 Eesti Tööstusprojekti insener, 1944–1947 Eesti NSV Tööstuse Teadusliku Uurimuse Keskinstituudi vaneminsener ja nooremteadur, 1947–1948 Eesti NSV Geoloogia Instituudi geofüüsika sektori nooremteadur, 1952–1964 vanemteadur, 1965–1985 sektori juhataja, ühtlasi pidas 1968–1973 Tartu Riiklikus Ülikoolis geofüüsika loenguid.
1954. aastast oli ka Eesti NSV Teaduste Akadeemia meteoriitikakomisjoni teaduslik sekretär.
Basarabeasca
Basarabeasca (varem eesti keeles Bessarabka; vene keeles Бессарабка) on omavalitsusega linn Moldova lõunaosas 100 km kaugusel Chișinăust, Basarabeasca rajooni keskus. Linn piirneb idas Ukrainaga, lõunas Gagauusiaga, läänes Bașcaliaga ja põhjas Abacliaga.
Loodus
Linn on 55 m kõrgusel merepinnast.
Linnast voolab läbi Cogîlnic. Linna territooriumil on kolm järve. Veepindala on 0,28 km².
53% linna alast hõlmab põllumajanduslik maa.
Rahvastik
Moldova 2004. aasta rahvaloenduse andmetel oli elanike arv 11 192.
2004. aasta rahvaloenduse järgi oli moldovlasi 31%, venelasi 21%, gagauuse 17%, ukrainlasi 16% ja bulgaarlasi 12%. Nõukogude Liidu 1989. aasta rahvaloenduse järgi oli ukrainlasi 30%, bulgaarlasi 29%, moldovlasi 16%, venelasi 12% ja gagauuse 6%.
Orasaare mõis
Orasaare mõis (saksa Orrasaar) oli Saulepi mõisa karjamõis ehk kõrvalmõis Varbla kihelkonnas Läänemaal, nüüdisaegse haldusjaotuse järgi Pärnu maakonnas Lääneranna vallas Saulepi külas.
Mõisat on esimest korda mainitud 1797.
Monika Vehlmann
Monika Vehlmann (sündinud 15. detsembril 1980 Tallinnas) on eesti jalgpallur ja orienteeruja.
Haridus
Lõpetas 1999. aastal Tallinna Õismäe Humanitaargümnaasiumi. 2002. aastal lõpetas Sisekaitseakadeemia halduskolledži halduskorralduse eriala.
Sporditulemused
Harrastanud jalgpalli alates 1990. aastate lõpust, mänginud esialgu väravavahina, hiljem kaitsemängijana.
Tallinna FC Flora jalgpallinaiskonna liikmena võitnud Eesti meistrivõistlustel 3 hõbe- (2009, 2011, 2012) ja 4 pronksmedalit (1998, 2000, 2007, 2008) ning võitnud 2007. ja 2008. aastal Eesti karika ja 2009. aastal Eesti superkarika. Olnud ka võistkonna kapten.
Aastatel 2000–2007 mänginud 19 korda Eesti naiste jalgpallikoondises, sealhulgas Euroopa meistrivõistluste ja maailmameistrivõistluste valikturniiridel, ning võitnud 2004. ja 2006. aastal Balti turniiri.
Rogaini Euroopa meistrivõistlustel võitis 2005. aastal Nõval naiskondade arvestuses koos õde Ingrid Vehlmanniga pronksmedali.
Harrastanud ka pikamaajooksu.
Värdi Reiman
Värdi Reiman (4. märts 1927 Tallinn – 10. oktoober 2016) oli eesti tehnikateadlane.
Haridus
Ta õppis Hiiu Algkoolis, lõpetas Nõmme Gümnaasiumi 1945 (kuldmedal), Tallinna Polütehnilise Instituudi (TPI) ehitusteaduskonna tööstus- ja tsiviilehituse erialal 1951; Eesti NSV TA Ehituse ja Ehitusmaterjalide Instituudi aspirant 1954–57. Tehnikakandidaat 1958 (TPI), väitekiri "Автоклавные мелкозернистые бетоны на базе пылевидной золы горючих сланцев Эстонской ССР"; dotsent 1965; professor 1979; tehnikadoktor 1979 (Moskva Ehitusinseneride Instituut).
Töökäik
Õpingute ajal Eesti NSV TA Ehituse ja Arhitektuuri Instituudi nooremteaduri kt 1949/50–1950/51; 1951. aasta suvel Narva Hüdroelektrijaama ehitusel; Silikaatkivitehase Kvarts katsetsehhi vaneminsener, tsehhijuhataja asetäitja 1951–54; Giprobumi Tallinna filiaalis projekteerija (kohakaaslus) 1952/53; Eesti NSV TA Ehituse ja Ehitusmaterjalide Instituudi teadur 1957–63, vanemteadur 1962. TTÜs 1963–1997: ehitustehnoloogia kateedri dotsent 1963–67, vanemteadur 1967–69, dotsent 1970–73, professor 1973–92, kateedrijuhataja 1981–92; ehitustootluse instituudi betoonitööde tehnoloogia erakorraline professor 1992–97, ehitustehnoloogia õppetooli emeriitprofessor 1997. aastast.
Teadustöö
Põhisuunad: põlevkivituhk-liiv ja lubi-liiv toodete tootmistehnoloogiad, autoklaavsete lubi-liiv betoonide kivinemisprotsessid, algoritmi koostamine hüdrosilikaatide hulga ja survetegevuse prognoosimiseks, lähtudes segu koosseisust ja kivinemistingimustest, normaaltingimustes kivinenud portland-tsement betoonidele algoritmi koostamine uusmoodustiste hulga ja survetegevuse prognoseerimiseks. 71 teadustrükist, 2 autoritunnistust.
Alfonsism
pisi|331x331px|Alfonso XIII Alfonsism oli Hispaanias 20. sajandil levinud monarhistlik liikumine, mille liikmed soovisid endise Hispaania kuninga Alfonso XIII võimu restaureerimist peale tema riigist pagemist 1931. aastal. Alfonsismi all saab käsitleda ka 1868-1874 demokraatliku perioodi ajal levinud liikumist, mis soovis Bourbonide dünastia restauratsiooni. Alfonsismi liikumise monarhistlikuks vastandiks Hispaanias oli karlism.
Alfonsism 19. sajandi lõpuperioodil
vasakul|pisi|Alfonso XII Peale Hispaania kuninganna Isabel II troonilt tõukamist oli troon kaks aastat tühi, kuni 1870. aastal kuulutati kuningaks Amadeo I. Amadeo nõudlust toetas Hispaania peaminister Juan Prim, kuid sellele olid vastu vabariiklased ning ka alfonsistid, kes toetasid õige kuningana Isabela poega Alfonsot (hiljem Alfonso XII).
Amadeo, kes oli olnud Aosta hertsog, saabus Hispaaniasse 30. detsembril 1870, kuid samal päeval korraldati Juan Primile ka atentaat, mille tulemusena ta hukkus ning Amadeo jäi poliitilisest toetusest ilma. Alfonso toetus kasvas ning vabariiklased muutusid agressiivsemaks. 1872. aastal lahvatas riigis välja kolmas karlistide sõda, mille loodud kaoses Amadeo troonist 1873. aastal loobus ning Itaaliasse naasis.
Samal aastal loodi Esimene Hispaania Vabariik, mis viis läbi mõned kirikuvastased reformid. Vabariiklaste partei polnud aga ühtne ega tugev.
Seepärast arutasid mõned poliitikud juba Isabel II trooni taastamisest, kuid nõustusid siis liberaalse poliitiku Antonio Cánovas del Castillo ettepanekuga panna troonile Isabeli poeg Alfonso. Isabel oli sellele algul vastu, kuid oli pärast nõus oma pojale trooni pärandama. 29. detsembril 1874 Sagunto proklamatsiooniga kuulutati kuningriik taastatuks ning uueks kuningaks sai Alfonso XII.
Peale Alfonso XII surma sai 1886. aastal uueks kuningaks Alfonso XIII. Kuna Alfonso oli sündinud samal päeval, mil ta kuningaks kuulutati, 17. mail, valitses riiki regendina tema ema, Maria Christina.
Alfonsism 20. sajandil ja liikumise lõpp
pisi|Antonio Goicoechea 1910. aastatel suurenes Hispaania poliitilisel maastikul autoritaarsus ja konservatism, mis kulmineerus 1923. aastal Primo de Rivera diktatuuriga ja kestis kuni 1930. aastani. Kuna Alfonso ise pooldas sellist poliitikat, distantseerusid liberaal-konservatiivid temast ning muutusid aina monarhia-vastasemaks. 20. sajandil kujunesid Alfonso suurimateks toetajateks siis konservatiivsed ohvitserid, kes nägid ennast "Vana Hispaania" loomulike juhtidena, kelle rahva toetus palju ei tähendanud. vasakul|pisi|Renovacion Española partei embleem 1931. aastal korraldati Hispaanias valimised, mis lõppesid vabariiklaste ja sotsialistide parteide võiduga. Need partei nõudsid nüüd kuningavõimu eemaldamist. Kuna Alfonso oli ka armee toetuse kaotanud, lahkus ta 14. aprillil 1931 riigist. Troonist ta siiski veel ei loobunud. Sama aasta oktoobris moodustasid Alfonso-meelsed monarhistid Antonio Goicoechea juhtimisel Accion Nacionali.
1933. aastal lõi Accion Nacionalist lahku teine rühm, mis moodustas partei nimega Renovacion Española, mille juhiks sai Goicoechea. Alfonsistid järgisid nii Itaalia, Prantsusmaa kui ka Portugali natsionalistlike erakondade uskumusi ja tõdesid. Parteil oli riigis suur majanduslik võim ning liikmeid ja toetajaid ka Hispaania rahvuslikus armees. Siiski ei suutnud Renovacion Española suuremaks poliitiliseks liikumiseks kasvada, kuna ei saanud väljaspoolt oma siseringi erilist toetust, samal ajal, kui karlistid kasvasid rahvuslaste poolel üheks olulisimaks erakonnaks.
Renovacion Española tegi koostööd falangistidega, kelle juhiks oli Jose Antonio Primo de Rivera. Loodeti, et see koostöö aitab kaasa partei eesmärkide täitmisel.
1937. aasta aprillis koondas Hispaania caudillo Francisco Franco Renovacion Española, Alfonso-meelsed monarhistid, Falange, karlistid ja teised väiksemad parempoolsed parteid ühte suurde erakonda, mis sai olema tema isikliku juhtimise all.
Alfonso ei naasnudki kunagi Hispaaniasse, kuigi Franco taastas tema kodakondsuse ning omandi. Lõpuks andis Alfonso õiguse troonile üle oma pojale, Don Juanile. Monarhia taastati riigis alles 22. novembril 1975, mil troonile tõusis Alfonso pojapoeg Juan Carlos I.
Shine (õdede Tolmatšovade laul)
"Shine" on laul, mille õed Tolmatšovad esitasid 2014. aasta Eurovisiooni lauluvõistlusel.
Harilik kraavivana
Harilik kraavivana (Micropterna sequax) on putukaliik ehmestiivaliste seltsist järvevanalaste sugukonnast.
Hariliku kraavivana kannusevalem on isasel 0-3-4 ja emasel 1-3-4. Lendab valguse peale. Liivateradest ehitatud koja esimene osa koosneb enamasti väikestest kivikestest. Eestis on ta sage kraavides ja ajutistes ojades.
Halla Margrét Árnadóttir
Halla Margrét Árnadóttir (sündinud 23. aprillil 1964 Reykjavíkis) on Islandi laulja. 1987. aasta Eurovisiooni lauluvõistlusel esindas ta Islandit lauluga "Hægt og hljótt", mis kogus 28 punkti ja saavutas 16. koha.
The Normandy
The Normandy on luksuslik 20-korruseline kahetorniline Manhattani kortermaja aadressil 140 Riverside Drive (West 86th Street tänava nurgal). Upper West Side'is asuva kõrghoone korrustelt avaneb suurepärane vaade üle Hudsoni jõe.
Väärtuspädevus
Väärtuspädevus on suutlikkus "hinnata inimsuhteid ning tegevusi üldkehtivate moraalinormide seisukohast; tajuda ja väärtustada oma seotust teiste inimestega, loodusega, oma ja teiste maade ning rahvaste kultuuripärandiga ja nüüdisaegse kultuuri sündmustega, väärtustada loomingut ja kujundada ilumeelt". Eesti riiklikes õppekavades kuulub see üldpädevuste hulka
Waldhofi tselluloosivabrik
pisi|260px|Vabrik 1904. aastal
Waldhofi tselluloosivabrik oli puidutööstusettevõte, mis tegutses 1900 –1915 Pärnus.
Tselluloosivabrik kuulus aktsiaseltsile Waldhof (asutatud 1898. aastal Pärnus ), mis omakorda oli 1884. aastal Saksamaal Mannheimis asutatud ning Mannheimis ja Tilsitis tegutseva suurfirma AG Zellstoffabrik Waldhof tütarettevõte. Pärnus 3. jaanuaril 1898 asutatud ettevõtte aktsiakapitali suurus oli kolm miljonit kuldrubla, mida 1903. aastal suurendati 6 miljoni kuldrublani, 1905. aastal 7 miljon rubla ja 1908. aastal tõsteti aktsiakapital kümne miljoni rublani.
Aktsiakapitalis osalesid kokku Saksa Riigipäeva liige, majandusnõunik dr Carl Clemm, salanõunikud Carl Haas, dr Adolf Clemm, salanõunikust pankur Carl Ladenburg, Ernst Lämmert, Rudolph Haas, dr Wilhelm Haas, dr Richard Ladenburg, salanõunik F. F. von Pauli ja tõeline riiginõunik ja Pärnu linnapea Oscar Alexander Brackmann.
Tselluloosivabriku ehitamiseks eraldas Pärnu linnavalitsus 1897. aastal kavandatavale vabrikule linna maavaldustest Papiniidus 100 vakamaad, Esimese Juurdeveoraudteede Seltsi Pärnu-Tallinna Juurdeveo Raudtee veeremiremonditöökodade aladest.
Vabriku ehitamisel jäi vabriku maaalale jäi raudteeliin, mis sai vabriku omandiks, kuid ompensatsiooniks ehitas vabrik uue raudteeliini, mis kaardus ümber kalmistu ja toodi Riia maantee äärde, suundudes Sindi teeristini, kus liitus Pärnu–Valga raudteeliiniga. Papiniitu ehitati samal ajal Papiniidu pooljaam.
Moe OÜ
Moe OÜ ehk Moe Grupp on ettevõte Eestis, mis toodab ja müüb alkohoolseid jooke. Grupi moodustavad Moe Peenviinavabrik, Muddise Õllevabrik ning Moe Muuseum ja Külastusekeskus.
Waldhofi tselluloosivabrik
Vabrikutöötajate ehitised
Vabrikus töötas aja jooksul 2000–3000 töölist ja lisaks vabrikuhoonetele ehitati vabriku lähedale Pärnu eeslinna, Riia maanteest mere poole vabriku ametnikele, meistritele ja töölistele elamud. Riia maantee äärde kerkis terve linnaosa.
Moe OÜ
2014. aastal Sven Ivanovi alustatud ettevõte jätkab tööd endise Moe Piiritustehase aladel, mille omandas 2009. aastal samuti Ivanovile kuulunud Estonian Spirit. Moe OÜ tuntud tooted on Moe mahe 1886 ja Moe rukis.
Waldhofi tselluloosivabrik
Vabrikutöötajate ehitised
Vabrik suleti 1915. aasta juunis ja seadmed evakueeriti Venemaale Permi, vabrik õhiti 20. augustil 1915, pärast Saksa keisririigi laevastiku ilmumist Pärnu lahte. Vabrikuhoonete jäänused lammutati lõplikult 1936. aastal.
Moe OÜ
Moe Piiritustehas
Piiritusetootmine Moel sai alguse 1887. aastal, kui aasta varem Moe mõisa omandanud Jakob Kurberg käivitas sealse piiritustehase. Vabrikust kujunes välja Eesti üks suurimaid piiritusettevõtteid, mis töötas (väikeste katkestustega maailmasõdade ajal) kuni 2009. aastani, mil ettevõtte omandanud Onistar läks pankrotti.
Moe Grupp
Estonian Spirit taasavas tootmise Moel 2011. aastal, kui vanas gaasitsehhis alustas tööd peenviinade villimistsehh, mis sai tuntuks kui Moe Peenviinavabrik. 2014. aasta 25. aprillil registreeriti Moe OÜ, mille eesotsas oli Sven Ivanov ja ettevõtte omanikering oli sama Estonian Spiriti omaga. 2015. aastal taasalustati Moel õlletegemist Muddise nime all. Uus ettevõtte on laiendanud vabriku tootmist ja lisaks tuntud viinale (näiteks Moe mahe 1886 ja Moe rukis) toodetakse peenviinavabrikus ka džinni ja viskit. 2019. aastal suleti Rakvere piiritustehas ja kogu tootmine koliti Moele.
2017. aasta oktoobris kiitis Euroopa Komisjon heaks ettevõtte taotluse registreerida kaitstud geograafiline tähis (KGT) Estonian Vodka, mis on mitmel Moel toodetud viinal. Seoses kaitstud tähise registreerimisega saab seda sõnapaari kasutada toote märgistusel vaid juhul, kui viin on toodetud tehnilises toimikus sätestatud nõudeid järgides ning selle valmistamisel on kasutatud Eestis kasvatatud toorainest valmistatud etüülalkoholi ning Eesti päritolu vett.
Toomas Podar
Toomas Podar (sündinud 8. mail 1956 Tartus) on eesti arstiteadlane ja endokrinoloog.
Elulugu
Toomas Podar on Uno Podari poeg.
Lõpetas 1974 Tartu 2. Keskkooli, 1980 Tartu Ülikooli arstiteaduskonna, meditsiinikandidaat (1988, Moskva I Meditsiiniinstituut), väitekiri "Клиническая оценка лечения больных диффузным токсическим зобом мекразолином по показателям гуморального иммунного ответа", tervishoiumagister (1991, Pittsburghi Ülikool, Pennsylvania), meditsiinidoktor (1994, TÜ), väitekiri "Incidence of childhood onset type 1 diabetes mellitus in Estonia". Oli 1980–88 TÜ hospitaalsisehaiguste kateedri assistent, 1988–90 dotsent, 1990–92 USA-s Pittsburghi Ülikooli teadur, 1992 TÜ sisekliiniku dotsent, 1993–99 Tartu Ülikooli Kliinikumi (TÜK) endokrinoloogiahaigla peaarst, 2000–02 TÜK-i endokrinoloogiaosakonna juhataja, 2002– OÜ Endokrinoloogiakeskus tegevjuht Tartus; ühtlasi 1995–98 TÜK-i juhatuse liige, 1998–2000 TÜ külalisprofessor.
Teadustöö
Uurimisvaldkonnad: kilpnäärme autoimmuunsed haigused, suhkurtõve epidemioloogia. Koordineerinud Ülemaailmse Tervishoiuorganisatsiooni ja Euroopa Komisjoni suhkruhaiguse uurimisprojekte Eestis. Oli 1994–2000 EV Sotsiaalministeeriumi endokrinoloogianõunik, seejärel endokrinoloogia erialakomitee liige. Aastast 2004 Euroopa Komisjoni ekspert. Eesti Endokrinoloogide Seltsi liige, 1992–98 esimees. Aastast 1992 kõrgema kategooria endokrinoloog. Üle 70 teadustrükise.
Rähnilised
Rähnilised (Piciformes) on lindude selts.
Seltsi kuulub üle 400 liigi 67 perekonnas. Väiksem neist on 7 g kaaluv püharähnak, suurim kuni 860 g kaaluv tokotuukan.
Suurim sugukond on rähnlased, kuhu kuulub üle 200 liigi. Kõik Eestis leiduvad liigid kuuluvad sellesse sugukonda.
Kampo
pisi|Kampo Brasiilias Kampo (hispaania keeles campos – "põllud") on troopilised ja lähistroopilised rohtlad Lõuna-Ameerika kaguosas Argentinas, Brasiilias, Uruguays ja Paraguays.
Minevikus oli kampo kaetud tiheda taimkattega. Praegu on seal põllud, istandused (soja, tubakas, mais, suhkruroog, viinamari, puuviljad) ja karjamaad.
Didžiasalise vald
Didžiasalise vald (leedu keeles Didžiasalio seniūnija) on 2. järgu haldusüksus (vald) Leedus Ignalina rajooni territooriumil. Vald piirneb põhjas, idas ja kagus Valgevene territooriumiga.
Valla pindala on 82 km². 2011. aasta seisuga elas seal 1 659 inimest. Valla keskus on Didžiasalise küla. Vallamaja asub aadressil Salos g. 23. Vallavanem on Antanas Pauliukėnas. pisi|Valla maastik pisi|Dysna pisi|Galalaukiai pisi|Lazinkos
Tarmo Urb
pisi|Tarmo Urb 2019. aastal Foto: Jaan Künnap Tarmo Urb (sündinud 9. septembril 1952 Tartus) on eesti laululooja, laulja, näitleja ja ravitseja.
Ta on õppinud Tartu 8. Keskkoolis ja laulnud Tartu Poistekooris. Ta jätkas õpinguid aastal 1970 Tartu Riiklikus Ülikoolis inglise filoloogia erialal ja aastal 1976 Tallinna Riikliku Konservatooriumi lavakunstikateedris. Ta oli mitme piiriületamiskatse ja "nõukogude noortele halva eeskuju andmise" eest aastani 1987 viis aastat mitmesugustes kinnipidamiskohtades ning psühhoneuroloogiahaiglas. Näiteks püüdis ta jalutades lahkuda Nõukogude Liidust Soome Karjala ANSV kaudu. Lahkus aastal 1988 Rootsi, ta on elanud aastast 1989 Ameerika Ühendriikides (Los Angeleses ja New Yorgis).
Muusikaline tegevus
Juba aastakümneid on vennad Tarmo ja Toomas Urb nii Eestis kui ka Ameerikas esinenud lüüriliste kammerlike lauludega.
Üks armastatumaid laule nende esituses on "Imeline laas", mille viisi autor on Tarmo Urb. Selle laulu sõnadeks sai pargist juhuslikult leitud luuletus, mille autoriks osutus Jaan Kross, kes oli selle 1957. aastal kirjutanud tulevasele abikaasale Ellen Niidule. Vennad Urbid esitasid seda laulu Jaan Krossi mälestuseks muusikalise järelehüüdena pärast tema surma nii Kaarli kirikus kui ka matusetalitusel Metsakalmistul, samuti Jaan Krossi 100. sünniaastapäeva tähistamisel Tallinnas veebruaris 2020.
Isiklikku
pisi|Tarmo Urb ja [[Toomas Urb 1997. aastal Foto: Jaan Künnap ]] Tema vend on laulja ja näitleja Toomas Urb. Tarmo Urbi poeg Johann Urb on näitleja.
Jaak Tari
Jaak Tari (kuni 1940. aastani Valter Kurko (ka Valter Kurg-Kurko); 21. aprill 1906 Tartu – 5. aprill 1979) oli Eesti sõjaväelane (leitnant) kuni 1936. aastani.
Daníel Ágúst Haraldsson
pisi|Daníel Ágúst Haraldsson (2016) Daníel Ágúst Haraldsson (sündinud 26. augustil 1969 Reykjavíkis) on Islandi laulja. 1989. aasta Eurovisiooni lauluvõistlusel esindas ta Islandit lauluga "Thad sem enginn Sér", mis kogus 0 punkti ja jäi 22. kohale.
Pervomaiski
Pervomaiski on mitme koha nimi:
Inimese genoom
pisi|400px|Inimese [[karüotüüp – 46 kromosoomi]] Inimese genoom on inimese liigiomases haploidses kromosoomistikus sisalduv geneetiline materjal.
Inimese somaatiliste rakkude (keharakkude) tuumades on tavaliselt 46 kromosoomi – 44 paarilist kromosoomi (autosoomi) ning kaks sugukromosoomi (gonosoomi).
Kuna paarilised kromosoomid ehk homoloogilised kromosoomid on peaaegu identsed, siis genoomi kirjeldamisel ja kromosoomide numereerimisel neid ei eristata. Heterosügootsetes geenides on homoloogiliste kromosoomide alleelid siiski erinevad.
Inimese genoomi moodustavad seega 24 kromosoomi: 22 autosoomi ja 2 gonosoomi, X ja Y. Inimese haploidne (sugurakkude) genoom koosneb seega 23st kromosoomist; keharakud (somaatilised rakud) on aga diploidsed, s.t. neis on 46 kromosoomi. Genoomi mõistet kasutatakse ka rakuorganellide geneetilise materjali puhul, nii on ka inimese rakkudes olemas mitokondrite ja plastiidide genoom.
Inimese kromosoomistiku kirjeldamisel nimetatakse autosoome kokkulepitud numbri järgi.
Genoomi koosseis
Inimese haploidse genoomi DNA-ahelate kogupikkus on veidi üle 3 miljardi aluspaari. Ühe aluspaari pikkus pikki DNA kesktelge on umbes 3,4 Å.
Inimese genoomis sisaldub umbes 23000 geeni. Geenid sisaldavad nii introneid kui eksoneid, millest viimaste baasil sünteesitakse lõpuks kas valgud või teised regulatoorsed RNA molekulid. Eksonid moodustavad kokku umbes 1,5% genoomi kogupikkusest. Ülejäänud osas leidub regulatoorseid piirkondi, valdav osa genoomist koosneb aga mittekodeerivatest järjestustest.
Hans Saar
Hans Saar (16. märts 1893 Kõo vald, Pilistvere kihelkond, Viljandimaa – 21. jaanuar 1983 Toronto) oli eesti agronoom.